बिहार मे सरकारी कर्मचारी के लेल एकटा नीक खबर अछि. राज्य के सरकारी कर्मचारी के आब हर दू साल पर 15 दिन के छुट्टी अपन माता-पिताक सेवा लेल मिलतन्हि.
 छुट्टी तं मिलत मुदा सरकार अहां के छुट्टी पर नजर सेहो राखत. एहि छुट्टी के दौरान अगर अहां सेवा करैत नहि पाएल गेलहुं तं अहां दंड के भागी सेहो बनि सकैत छी.
 बिहार के मधुबनी जिला मे ट्रेन-बोलेरो के एकटा भीषण टक्कर मे 14 लोक मारल गेलाह. गंभीररूप सं घायल लोक के इलाज पास के अस्पताल मे चलि रहल अछि. ई टक्कर मधुबनी स्टेशन सं आगां आओर राजनगर स्टेशन सं पहिने भरिया-विशुनपुर के बीच भेल.
 बिहार मे प्राइमरी आओर मिडिल स्कूलक टीचर बहाली के प्रक्रिया बुध दिन 25 तारीख सं शुरू भ रहल अछि. पिछला लेख मे हम अहां सभ के बतौने छलहुं जे बिहार मे करीब तीन लाख शिक्षकक बहाली होए वाला अछि.
 तं आब जुटि जाउ जोर-शोर सं. अपन कलम-दवात. . . सर्टिफिकेट साफ कs लिअ. किताब सभ पर कनि नजर दौड़ा लिअ. पात्रता परीक्षा पास करनाय कठिन नहि अछि. बस कनि मेहनत करि लिअ किछ दिन. . . नौकरी हाथ मे होएत.
 आब अहांके जल्दीए मधुबनी शैली मे बनल कार्टून देखय के मौका मिल सकैत अछि. कार्टून बनाबय के ई शुभ काज करय जा रहल अछि रिलायंस बिग एम्स. . . Reliance BIG AIMS (Animation Infotainment & Media School).
 रिलायंस बिग एम्स एहि सं पहिने बच्चा सभ के लोकप्रिय कार्टून लिटिल कृष्णा बना चुकल अछि. रिलायंस बिग एम्स के कहनाय अछि जे देश के कला-संस्कृति के बढ़ावा देबय लेल ओ मधुबनी पेंटिंग आओर दोसर शैली मे कार्टून बनाएत.
 बिहार मे तीन लाख प्राइमरी टीचरक बहाली होए वाला अछि. एहि लेल उम्मीद अछि जे 17 जुलाई के परीक्षा होएत. बिहार के बेरोजगार लोक के लेल ई बड़ नीक मौका अछि.
 पिछला बेर जखन टीचर बहाली प्रक्रिया चलल छल तं हमर गामक जतेक लोक नौकरी के तलाश मे छलाह सभ के ओहि मे नौकरी मिल गेल छलन्हि. बस कनि मेहनत करि तैयारी करलाह पर कामयाबी मिल जाएत.
 उम्मीद अछि अहां सभ मीडिया साइड ब्लॉग पर गेल होएब. एहिठाम अहां के मीडिया सं जुड़ल सभ ब्लॉग. . . साइटक खबर एकहिं ठाम मिल जाएत. ओकर अपडेट पता चलैत रहत. एहि सं अहां के ई सेहो पता चलत जे कोन ठाम कोन नवका खबर आएल अछि. जेहिठाम नवका खबर बुझाएल ओहि खबर के क्लिक कs ओहि खबर के पढ़ि लेलौं.
 अहां हम सभ देश- विदेश. . . गाम-घर के खबर तं पेपर. . . पत्रिका. . . टीवी और रेडियो पर पढ़ि. . . देख-सुनि लैत छी. मुदा कि अहां सभ एहि बात पर गौर करलौं जे मीडिया सं जुड़ल खबर आम लोक के पहुंच सं बड़ दूर रहैत अछि.
 एहि बारे मे लोक के किछ नहि पता चलैत अछि जे मीडिया मे कि भs रहल अछि. कार्यपालिका. . . विधायिका. . . न्यायपालिका के जकां पत्रकारिता के भीतरक हलचल आम लोक के भनक नहि लगैत अछि.
 बिहार मे बिजली संकट एकदम सं गहरा गेल अछि. एक तं भीषण गरमी. . . दोसर लाइन नहि. लोक सभ पसीने-पसीने भेल छथिन्ह.
 मुख्यमंत्री नीतीश कुमार सेहो केंद्र के आगां परेशान छथिन्ह. केन्द्र सं जे बिजली के कोटा तय अछि ओकरा हिसाब सं बिहार के बिजली नहि देल जा रहल अछि.
 अपना सभ साल भरि लsदsक सभ भगवान के पावनि-त्योहार. . . जयंती. . . अष्टमी. . . नवमी मनावौत छी. दूर्गापूजा. . . रामनवमी. . . कृष्ण जन्माष्टमी. . . महावीर जयंती. . . बुद्धजयंती. . . परशुराम जयंती. . . विश्वकर्मा पूजा. . . महाशिवरात्री आओर नहि जाने कोन-कोन? मुदा अपना सभ मैथिल जिनका सं सभ सं बेसि जुड़ल छी हुनका बिसरौने छी.
 बिहार के जे विद्यार्थी चीनी भाषा सीखय चाहय छथिन्ह हुनका आब बाहर जाए के जरूरत नहि पड़तन्हि. चीनी अध्ययन केंद्र आब पटने मे खुलि रहल अछि.
 चाइना विश्वविद्यालय के तरफ सं पटना विश्वविद्यालय के पास एकटा प्रस्ताव आएल अछि . जेहि मे चीनी अध्ययन खोलय के जिक्र अछि.
 बिहार साइकिल हब बनय के दिशा मे बढि रहल अछि. राज्य मे बढ़ैत मांग के देखैत कइटा साइकिल कंपनी के नजर बिहार पर अछि. साइकिल कंपनी बिहार मे अपन कारखाना लगाबय चाहैत अछि. एहि के लेल कंपनी जोर-शोर सं लागल अछि.
 असल मे बिहार के स्कूल मे साइकिल योजना शुरू भेलाह के बाद राज्य मे एकर मांग काफी बढ़ि गेल अछि. पिछला चारि साल मे करीब पचीस लाख साइकिल सिर्फ स्कूली विद्यार्थी के लेल खरीदल गेल अछि.
 आजुक पटना के हिन्दुस्तान अखबार मे पवन के एकटा नीक कॉर्टून छपल अछि. अहां सभ सेहो ओहि कॉर्टून के देखु.
 केंद्रीय विश्वविद्यालय बनत कि नहि?
 बिहार मे केंद्रीय विश्वविद्यालय बनत कि नहि? बनत त कहिआ बनत? कतs बनत? एहि पर केंद्र सरकार आओर बिहार सरकार के बीच ठनल अछि. मुंछ केर लड़ाई बनि गेल अछि दुनू सरकार के बीच.
 केंद्र सरकार के कहनाय अछि जे केंद्रीय विश्वविद्यालय राज्यक राजधानी आ ओकर आसपास कोनो पैघ शहर मे बनबाक चाही जतय दस तरहक सुविधा होए. जखन कि बिहार सरकार के कहनाय अछि जे खुलत तं मोतिहारी मे नहि तं नहि.
 बिहारी विद्यार्थी सभ के लेल एकटा नीक खबर अछि. बिहार सरकार आब बोर्ड परीक्षा मे टॉप करय वाला विद्यार्थी के देश घुमय के मौका देबय जा रहल अछि. ई मौका सिर्फ टॉप टेन के नहि बल्कि टॉप 500 छात्र के मिलत.
 देश भर मे चलाएल जा रहल पल्स पोलियो अभियान के सफलता देखय लेल मिल रहल अछि. नवका रिपोर्ट कहि रहल अछि जे बिहार मे कई मास सं पोलियो के एकोटा मामला देखय लेल नहि मिलल अछि.
 ई नीक खबर अछि. बिहार मे पोलियो के मरीज के संख्या काफी बढ़ि गेल छल. लोक सभ परेशान छलखिन्ह. मुदा पिछला किछ साल सं चलाएल गेल पल्स पोलियो अभियान के कारण एहि पर अंकुश लागल अछि.
 सदस्यता लें संदेश (Atom)